Gepubliseer op 21 Januarie 2018
Genadejaar van die Here
Oud en jonk, almal van ons, weet onmiddellik waarvan jy praat as jy die "restart" gebruik. In die digitale eeu waar baie van ons afhanklik is van rekenaars en slimfone is een van die wonderlikste funksies wat al tot baie se redding gekom het: Die "restart"-funksie. "If everythings fails, restart" – hierdie opmerking hoor 'n mens nogal gereeld.
Dit is natuurlik ook 'n Bybelse beginsel.
In die antieke samelewing van Israel was daar eintlik net één manier waarop daar heling in die samelewing gekom het: As die Genadejaar, wat elke sewende jaar is, toegepas sou word en 'n baie groot Jubeljaar elke 50ste jaar. Met sy "intreepreek" kondig die Here Jesus ook die genadejaar aan (Luk 4:19). Daarmee verklaar Jesus: Ek het gekom om heling, herstel te bring.
Helderberg Gemeente het 'n genadejaar nodig waartydens ons net weer tot rus kan kom - 'n rus by God. Ons het nodig om net weer te (her)ontdek wie God is, wie ons is en waarheen God met ons oppad is. Eintlik om weer te fokus op dit wat werklik saak maak; dit wat op God se agenda vir ons is; om deur die Gees van die Here gelei te word; aan Hom alleen gehoorsaam te wees.
Eerskomende Sondag, 21 Januarie 2018, druk ons as gemeente die "restart"-knoppie en help ons mekaar om die jaar te begin met die fokus op God. Op Sondag, 28 Januarie 2018 wil ons fokus op voorbeelde van mense, soos Josua, wat 'n besliste keuse gemaak het: "Wat my en my familie betref, ons sal die Here dien. Op Sondag, 11 Februarie wil ons mekaar prakties help om werklik te "restart".
Gepubliseer op 20 Januarie 2018
Daar is altyd 'n goeie rede om tyd te maak vir lekker, goeie, smaakvolle koffie. Ons is opgewonde oor Soul Coffee wat vanaf hierdie Sondag vir ons lekker koffie beskikbaar gaan stel.
Kom kuier saam en versterk vriendskappe. Jy kan ook vir jou 'n lekker Americano en Cappucino bestel vanaf R20. Kontant- en kaartfasiliteite is beskikbaar.
Eredienste restart ook...
2018 is hier met 'n groot "Restart". Gedurende laasjaar het ons baie terugvoer gekry oor ons eredienste. Die Aanbiddingsbediening wil graag hierdie jaar saam met julle 'n pad stap om ons eredienste werklik 'n plek van aanbidding te maak gerig op die verskillende maniere hoe ons God spiritueel ervaar.
Ons is besig om te droom en gaan in die tyd nuwe elemente inbring. So as dinge dalk so bietjie anders voel of lyk, droom saam met ons en gee vir ons terugvoer.
Die eredienste is 'n plek om die Here te ontmoet, om mekaar te ontmoet en saam te ervaar en te gee. Mag die restart van 2018 ook 'n restart in die hart van ons eredienste wees. En as jy nuut is, gaan ervaar die verskillende tipe dienste en vind 'n plek waar jy tuiskom in aanbidding.
Bladsy 75 van 132
Groot Lydensweek, besoek die kruiswegstasie in die Tent en diens om 19:00
Baie dankie dat U altyd daarna streef om vir ons innerlike vrede te gee. Dankie dat U dit al jare gelede kom demonstreer het toe U Jerusalem op 'n donkie se rug ingegaam het. Help ons om ons lewens oop te maak sodat ons dit kan ontvang en omarm. Amen